
Z A P I S N I K

1.(konstituirajuće) sjednice Vijeća Mjesnog odbora  Središće,

održane 25. lipnja 2021.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 08,00  sati.
Nazočni članovi vijeća:  Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković.

Nenazočni članovi vijeća:  Branko Banković.
Ostali nazočni:

· Mario Hrgović, pomoćnik pročelnice Gradskog ureda za mjesnu samoupravu

· Suzana Ječ, viša stručna savjetnica u Gradskom uredu za mjesnu samoupravu

·  Mateo Peša, viši stručni suradniku Gradskom uredu za mjesnu samoupravu

·  Albert Sliško, stručni referent u Gradskom uredu za mjesnu samoupravu

-      Anita Martinić, stručna referentica u Gradskom uredu za mjesnu samoupravu
-      Petra Crnko, stručna referentica u Gradskom uredu za mjesnu samoupravu
-      Matej Šipura, vježbenik u Gradskom uredu za mjesnu samoupravu
Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, sjednici uvodno predsjedava Mario Hrgović, pomoćnik pročelnice Gradskog ureda za mjesnu samoupravu,  uz pomoć prisutnih djelatnika Gradskog ureda za mjesnu samoupravu.

Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Središće.

Predsjedatelj konstatira da je nazočno 6 izabranih članova, odnosno zamjenika članova, od ukupno 7 članova Vijeća, što znači da Vijeće može pravovaljano odlučivati, te otvara nastavak sjednice.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED
1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća

Mjesnog odbora Središće s prijedlogom za verifikaciju mandata članovima Vijeća - donošenje zaključka
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Mario Hrgović najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, sjednicom predsjedati prvi izabrani član Vijeća s kandidacijske liste koja je dobila najveći broj glasova.

Mario Hrgović konstatira da je na temelju uvida u službene rezultate izbora članova Vijeća Mjesnog odbora Središće najviše glasova dobila kandidacijska lista: 
        MOŽEMO! – POLITIČKA PLATFORMA
        ZAGREB JE NAŠ!
        NOVA LJEVICA - NL
        ZELENA ALTERNATIVA - ODRŽIVI        

        RAZVOJ HRVATSKE - Zelena alternativa -  

        ORaH 
        ZA GRAD

te da je prvi izabrani član Vijeća na toj listi g. Benjamin Vuković. 


Prema tome,  g. Benjamin Vuković nastavit će predsjedati sjednicom Vijeća Mjesnog odbora Središće.
Ad 1. Osnivanje i izbor članova Mandatnog povjerenstva
Benjamin Vuković predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno donosi
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Središće  (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednicu: Ana Biškup;

za članove:       1. Marko Kožul i




 2. Goran Čačić.

Benjamin Vuković poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća, te proglašava stanku od 5 minuta.
Ad 2. Izvješće Mandatnog povjerenstva o provedenim izborima za članove Vijeća Mjesnog odbora Središće s prijedlogom za verifikaciju mandata članovima Vijeća 
Predsjednica Mandatnog povjerenstva podnosi izvješće. 
(Potpisano izvješće prilaže se ovom zapisniku.) 
Predsjedatelj otvara raspravu.

Bez rasprave,  Vijeće jednoglasno donosi

                                                         Z A K LJ U Č A K

o verifikaciji mandata članovima Vijeća Mjesnog odbora Središće
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Središće s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:


                          (ime i prezime)                                          (politička stranka/lista - skraćeno)

   1.
BRANKO BANKOVIĆ
                    MOŽEMO! – POLITIČKA PLATFORMA
                                                                               ZAGREB JE NAŠ!
                                                                               NOVA LJEVICA - NL
                                                                               ZELENA ALTERNATIVA - ODRŽIVI        

                                                                               RAZVOJ HRVATSKE - Zelena alternativa -  

                                                                               ORaH 
                                                                               ZA GRAD
2.         JURAJ BARBARIĆ                                  HRVATSKA DEMOKRATSKA - HDZ                             

                                       HRVATSKO SOCIJALNO –  LIBERALNA STRANKA – HSLS       

                                                          HRVATSKA STRANKA  UMIROVLJENIKA - HSU 

3.
ANA BIŠKUP
                                MOŽEMO! – POLITIČKA PLATFORMA
                                                                               ZAGREB JE NAŠ!
                                                                               NOVA LJEVICA - NL
                                                                               ZELENA ALTERNATIVA - ODRŽIVI        

                                                                               RAZVOJ HRVATSKE - Zelena alternativa -  

                                                                               ORaH 
                                                                               ZA GRAD
4.         GORAN ČAČIĆ
                                KANDIDACIJSKA LISTA GRUPE BIRAČA                                     
5.         VALKO ERDELJAC
                                SOCIJALDEMOKRATSKA PARTIJA

                                                                               HRVATSKE - SDP

6.         MARKO KOŽUL                                      CENTAR
7.
BENJAMIN VUKOVIĆ
                    MOŽEMO! – POLITIČKA PLATFORMA
                                                                               ZAGREB JE NAŠ!
                                                                               NOVA LJEVICA - NL
                                                                               ZELENA ALTERNATIVA - ODRŽIVI        

                                                                               RAZVOJ HRVATSKE - Zelena alternativa -  

                                                                               ORaH 
                                                                               ZA GRAD

3. Ovaj će Zaključak biti objavljen na oglasnoj ploči u sjedištu Mjesnog odbora.

Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća
Predsjedatelj obavještava članove Vijeća da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.


Predsjedatelj konstatira da je podnesen 1 prijedlog.

I. prijedlog kandidata za predsjednika Vijeća mjesnog odbora podnijeli su članovi Vijeća: Benjamin Vuković, Valko Erdeljac, Ana Biškup, Marko Kožul i Goran Čačić koji za predsjednika Vijeća predlažu Banjamina Vuković.
   /Prijedlog se prilaže ovom zapisniku./


Predsjedatelj daje na glasovanje prijedlog. 
Predsjedatelj utvrđuje da je većinu glasova svih članova Vijeća (5 „za“, 1 „suzdržan“) dobio kandidat Banjamin Vuković i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Središće
1. Za predsjednika Vijeća Mjesnog odbora Središće izabran je Benjamin Vuković.

2.  Ovaj će Zaključak biti objavljen na oglasnoj ploči u sjedištu Mjesnog odbora.

Pomoćnik pročelnice, Mario Hrgović čestita izabranom predsjedniku i poziva ga da nastavi voditi sjednicu.

Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća
Predsjednik Benjamin Vuković obavještava članove Vijeća da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjednik konstatira da je podnesen 1 prijedlog.

I. prijedlog kandidata za potpredsjednika Vijeća mjesnog odbora podnijeli su članovi Vijeća: Benjamin Vuković, Valko Erdeljac, Ana Biškup i Marko Kožul koji za potpredsjednika Vijeća predlažu Valka Erdeljac.
   /Prijedlog se prilaže ovom zapisniku./


Predsjednik daje na glasovanje prijedlog. 
Predsjednik utvrđuje da je većinu glasova svih članova Vijeća (4 „za“, 2 „suzdržana“) dobio kandidat Valko Erdeljac i konstatira da Vijeće donosi

Z A K LJ U Č A K

o izboru potpredsjednika Vijeća Mjesnog odbora Središće

1. Za potpredsjednika Vijeća Mjesnog odbora Središće izabran je Valko Erdeljac.

2. Ovaj će Zaključak biti objavljen na oglasnoj ploči u sjedištu Mjesnog odbora.
            Predsjednik čestita izabranom potpredsjedniku.
            Potpredsjednik zahvaljuje članovima Vijeća.

Ad 6. Pitanja i prijedlozi
Predsjednik Vijeća podsjeća da su svi dužni zaposlenicima Gradskog ureda za mjesnu samoupravu predati popunjene upitnike i izjave te potpisane prisege.
Budući da nitko ne traži riječ, predsjednik zaključuje sjednicu.

Dovršeno u 08.40 sati.

Zapisnik izradio:

Mateo Peša
KLASA: 026-02/21-002/1019
URBROJ:  251-06-11-907-21-10
Zagreb, 25. lipnja 2021.                 

Predsjednik
Vijeća Mjesnog odbora

Središće
Benjamin Vuković
